b'\n_START_ARTICLE_\nBo\xc5\xa1tjan Potokar\n_START_SECTION_\n\xc5\xbdivljenje in delo\n_START_PARAGRAPH_\nDiplomiral je leta 1987 na Akademiji za likovno umetnost v Ljubljani, smer kiparstvo pri Slavku Tihcu._NEWLINE_Je soustanovitelj Kulturnega dru\xc5\xa1tva Galerija GT (1988). S soprogo Rene Rusjan sta leta 1994 ustanovila \xc5\xa0olo uporabnih umetnosti Famul Stuart. _NEWLINE_Od ustanovitve Visoke \xc5\xa1ole za umetnost Univerze v Novi Gorici (od leta 2016 Akademija umetnosti UNG) leta 2009, je njen dekan in soavtor \xc5\xa1tudijskega programa prve stopnje Digitalne umetnosti in prakse ter vodilni mentor modula Kreativni praktikum in soavtor \xc5\xa1tudijskega programa druge stopnje Medijske umetnosti in prakse ter vodilni mentor predmeta Izbire v praksi._NEWLINE_Deluje na podro\xc4\x8djih vizualne umetnosti, leposlovja in pedago\xc5\xa1kega dela. Bo\xc5\xa1tjan Potokar je avtor ali soavtor veliko umetni\xc5\xa1kih projektov in izobra\xc5\xbeevalnih programov ter organizator vrste kulturnih projektov doma in v tujini. _NEWLINE_Leta 2008 je pri Cankarjevi zalo\xc5\xbebi iz\xc5\xa1el njegov zelo odmeven roman Hava (za\xc4\x8detek konca). Nominiran je bil za najbolj\xc5\xa1i slovenski roman. Drama Hommage SEDMA VRSTA  (drama treh dejanj v sedmih prizorih) je bila napisana leta 2010 za  Nate\xc4\x8daj za izvirno dramsko besedilo, ki naj bi se navdihovalo v ustvarjalnosti in \xc5\xbeivljenju Danila Ki\xc5\xa1a. Nate\xc4\x8daj je razpisalo Kraljevsko gledali\xc5\xa1\xc4\x8de Zetski dom iz Cetinja in je bil objavljen v dr\xc5\xbeavah nekdanje Jugoslavije. Potokarjeva drama se je uvrstila med prvih pet.'